b'\n_START_ARTICLE_\nVilniaus Gedimino technikos universiteto Elektronikos fakultetas\n_START_SECTION_\nIstorija\n_START_PARAGRAPH_\n1961\xc2\xa0m. \xc4\xafkurtame Kauno politechnikos instituto Vilniaus filiale i\xc5\xa1leistos dvi elektros energijos tiekimo specialyb\xc4\x97s in\xc5\xbeinieri\xc5\xb3 laidos. 1962\xc2\xa0m. liepos 1 d. \xc4\xafsteigtas Prietais\xc5\xb3 gamybos fakultetas su pirmuoju dekanu S. Marazu ir prodekanu L. Janulioniu. 1964\xc2\xa0m. fakultete veik\xc4\x97 keturios katedros: Bendrosios fizikos, Elektrotechnikos, Matematikos ir Radijo aparat\xc5\xabros technologijos. Tuo metu fakultetas dieniniame skyriuje reng\xc4\x97 garso technikos, radijo aparat\xc5\xabros konstravimo ir gamybos in\xc5\xbeinierius, o vakariniame\xc2\xa0\xe2\x80\x93 elektros pavar\xc5\xb3 ir pramon\xc4\x97s \xc4\xafrengini\xc5\xb3 automatizavimo specialistus, radijo aparat\xc5\xabros konstruktorius ir technologus. 1966\xc2\xa0m. nuo Elektrotechnikos katedros atsiskyrusi Skai\xc4\x8diavimo technikos ir matematikos katedra reng\xc4\x97 matematini\xc5\xb3 skai\xc4\x8diavimo ma\xc5\xa1in\xc5\xb3 ir programavimo in\xc5\xbeinierius. Nuo 1967\xc2\xa0m. lapkri\xc4\x8dio 1 d. fakulteto dekanu tapo \xc4\x8ceslovas Tei\xc5\xa1erskas. 1966\xe2\x80\x931969\xc2\xa0m. laikotarpiu veik\xc4\x97 Radioelektronikos katedra, vadovaujama doc. J. Stanai\xc4\x8dio._NEWLINE_Dideli poky\xc4\x8diai \xc4\xafvyko 1969\xc2\xa0m. \xc4\xaekurtame Vilniaus in\xc5\xbeineriniame statybos institute fakultetas pavadintas Automatizacijos fakultetu. Jame buvo trys katedros: Elektrotechnikos, Elektros pavar\xc5\xb3 ir Radijo aparat\xc5\xabros technologijos. Fakultete liko tik vakarinis skyrius. Dieninio skyriaus studentai ir dalis d\xc4\x97stytoj\xc5\xb3 i\xc5\xa1vyko \xc4\xaf Kaun\xc4\x85 ir ten \xc4\xafk\xc5\xabr\xc4\x97 KPI Radijo aparat\xc5\xabros konstravimo katedr\xc4\x85. Tod\xc4\x97l vienu metu fakultetas buvo vadinamas Vakariniu. 1978\xc2\xa0m. kovo 6 d. fakulteto dekanu tapo doc. Zenonas Vainoris, ta\xc4\x8diau greitai jis buvo pakviestas dirbti \xc4\xaf Auk\xc5\xa1tojo mokslo ministerij\xc4\x85. Jo pareigas per\xc4\x97m\xc4\x97 ir iki 1991\xc2\xa0m. fakultetui vadovavo doc. Algirdas Seilius. Vyriausyb\xc4\x97s nutarimu 1987\xc2\xa0m. fakultete v\xc4\x97l atidarytas dieninis skyrius ir jis tapo KPI Vilniaus fakultetu. Jame buvo dvi profilin\xc4\x97s ir viena bendroji katedra._NEWLINE_Autonomi\xc5\xa1kai organizuotos radijo aparat\xc5\xabros konstravimo ir gamybos bei elektros \xc4\xafrengini\xc5\xb3 ir autonatizavimo specialybi\xc5\xb3 in\xc5\xbeinieri\xc5\xb3 studijos dieniniame ir vakariniame skyriuose. 1991\xc2\xa0m. fakultetas sugr\xc4\xaf\xc5\xbeo \xc4\xaf Vilniaus technikos universitet\xc4\x85 ir tapo Elektronikos fakultetu. Jo dekanu i\xc5\xa1rinktas doc. Kazimieras Maceika. \xc5\xa0iuo laikotarpiu susiformavo dviej\xc5\xb3 specialybi\xc5\xb3: automatikos ir radioelektronikos trij\xc5\xb3 pakop\xc5\xb3\xc2\xa0\xe2\x80\x93 bakalaur\xc5\xb3, magistrant\xc5\xabros ir doktorant\xc5\xabros\xc2\xa0\xe2\x80\x93 studijos su galimybe pasirinkti \xc4\xafvairias specializacijas. _NEWLINE_Kiekvienais metais \xc4\xaf fakultet\xc4\x85 \xc4\xafstoja apie 160 student\xc5\xb3. Per 37 metus fakultetas yra i\xc5\xa1leid\xc4\x99s 3000 radioelektronikos ir automatikos in\xc5\xbeinieri\xc5\xb3, 521 bakalaur\xc4\x85, 107 magistrus.\n_START_SECTION_\nAutomatikos katedra\n_START_PARAGRAPH_\n\xc4\xaekurta 1967\xc2\xa0m., nuo 1991\xc2\xa0m.\xc2\xa0\xe2\x80\x93 VGTU Automatikos katedra. 1988\xc2\xa0m. \xc4\xafsteigtas dieninis \xc5\xa1ios specialyb\xc4\x97s skyrius ir studentai priimti \xc4\xaf I kurs\xc4\x85. Automatikos katedra yra profilin\xc4\x97, rengianti automatikos bakalaurus ir magistrus. Katedra turi 4 doktorantus._NEWLINE_Vakarine mokymo forma katedra pareng\xc4\x97 985 pramon\xc4\x97s \xc4\xafrengini\xc5\xb3 elektros pavar\xc5\xb3 ir automatizavimo specialistus. Paskutin\xc4\x97 laida vakariniame skyriuje i\xc5\xa1leista 1996\xc2\xa0m._NEWLINE_Katedrai priklauso Automatini\xc5\xb3 sistem\xc5\xb3 mokomoji laboratorija.\n_START_SECTION_\nElektronini\xc5\xb3 sistem\xc5\xb3 katedra\n_START_PARAGRAPH_\nRadijo technologijos katedra \xc4\xafkurta 1964\xc2\xa0m. 1966\xc2\xa0m. \xc5\xa1i katedra suskilo \xc4\xaf Radijo technologijos ir Radioelektronikos katedras. 1991\xc2\xa0m. atkurta Radioelektronikos katedra. 2000\xc2\xa0m. Radioelektronikos katedros ved\xc4\x97ju i\xc5\xa1rinktas prof. habil. dr. Romanas Martavi\xc4\x8dius._NEWLINE_Katedrai priklauso Elektronini\xc5\xb3 sistem\xc5\xb3 mokomoji laboratorija.\n_START_SECTION_\nElektrotechnikos katedra\n_START_PARAGRAPH_\n\xc4\xaesteigta 1960\xc2\xa0m. Kauno politechnikos instituto Vilniaus vakariniame skyriuje. Katedros darbuotojai d\xc4\x97sto elektros grandini\xc5\xb3 teorij\xc4\x85, elektrotechnik\xc4\x85, elektrotechnik\xc4\x85 ir elektros tinklus, technologini\xc5\xb3 proces\xc5\xb3 automatizavim\xc4\x85, automatikos elementus, gamybin\xc4\x99 ir prie\xc5\xa1gaisrin\xc4\x99 automatik\xc4\x85, mikroprocesorin\xc4\x99 technik\xc4\x85._NEWLINE_Katedros ved\xc4\x97jais dirbo: 1956\xe2\x80\x931967\xc2\xa0m.\xc2\xa0\xe2\x80\x93 doc. dr. Stasys Marazas, 1967\xe2\x80\x931975\xc2\xa0m.\xc2\xa0\xe2\x80\x93 doc. dr. Vytautas \xc4\x8cesonis, 1975\xe2\x80\x931976\xc2\xa0m.\xc2\xa0\xe2\x80\x93 doc. dr. G. Valiuk\xc4\x97nas, 1976\xe2\x80\x931985\xc2\xa0m.- doc. dr. Zigmantas Jankauskas, 1985\xe2\x80\x931990\xc2\xa0m.- doc. dr. G. Valiuk\xc4\x97nas, 1990\xe2\x80\x931996\xc2\xa0m.\xc2\xa0\xe2\x80\x93 prof. habil. dr. Z. Jankauskas. Dabartinis katedros ved\xc4\x97jas: prof. dr. Vygaudas Kvedaras._NEWLINE_Katedrai priklauso Elektrotechnikos mokomoji laboratorija.\n_START_SECTION_\nKompiuteri\xc5\xb3 in\xc5\xbeinerijos katedra\n_START_PARAGRAPH_\n1964\xc2\xa0m. buvo \xc4\xafkurta Radijo aparat\xc5\xabros technologijos katedra. 1966\xc2\xa0m. nuo Radijo aparat\xc5\xabros technologijos katedros atskilo doc. J. Stanai\xc4\x8dio vadovaujama Radioelektronikos katedra. 1969\xc2\xa0m. KPI Vilniaus filialas buvo reorganizuotas \xc4\xaf VISI. Dieninio skyriaus student\xc5\xb3 grup\xc4\x97s ir dalis katedr\xc5\xb3 d\xc4\x97stytoj\xc5\xb3 buvo perkelti \xc4\xaf KPI. VISI liko viena\xc2\xa0\xe2\x80\x93 Radijo aparat\xc5\xabros technologijos katedra. 1991\xc2\xa0m. Radijo aparat\xc5\xabros technologijos katedra padalyta \xc4\xaf dvi\xc2\xa0\xe2\x80\x93 Radioelektronikos ir Radijo aparat\xc5\xabros katedras._NEWLINE_2000\xc2\xa0m. Radijo aparat\xc5\xabros katedros ved\xc4\x97ju i\xc5\xa1rinktas prof. habil. dr. Julius Skudutis. 2004\xc2\xa0m. Radijo aparat\xc5\xabros katedra pavadinta Kompiuteri\xc5\xb3 in\xc5\xbeinerijos katedra._NEWLINE_Katedrai priklauso Kompiuteri\xc5\xb3 in\xc5\xbeinerijos mokomoji laboratorija.\n_START_SECTION_\nTelekomunikacij\xc5\xb3 in\xc5\xbeinerijos katedra\n_START_PARAGRAPH_\n\xc4\xaekurta 2002\xc2\xa0m. Nuo 2002\xc2\xa0m. katedros ved\xc4\x97ju paskirtas prof. habil. dr. Algimantas Kajackas._NEWLINE_Katedros veiklos kryptys: Elektromagnetini\xc5\xb3 lauk\xc5\xb3 tyrimas. Elektromagnetin\xc4\x97s situacijos dinamikos, pl\xc4\x97tojant telekomunikacij\xc5\xb3 tinklus, tyrimas; Adaptyvi\xc5\xb3j\xc5\xb3 bevieli\xc5\xb3 lokali\xc5\xb3j\xc5\xb3 tinkl\xc5\xb3 \xe2\x80\x93WLAN protokol\xc5\xb3 modeli\xc5\xb3 sudarymas ir tyrimai; B\xc5\xabsim\xc5\xb3 kart\xc5\xb3 telekomunikacini\xc5\xb3 tinkl\xc5\xb3 paslaug\xc5\xb3 kokyb\xc4\x97s vertinimo kriterij\xc5\xb3 ir apskaitos metodik\xc5\xb3 sudarymas._NEWLINE_Katedrai priklauso Telekomunikacij\xc5\xb3 in\xc5\xbeinerijos mokomoji laboratorija.\n_START_SECTION_\nKiti mokslo padaliniai\n_START_PARAGRAPH_\nKompiuterijos mokomoji laboratorija, Stipri\xc5\xb3 magnetini\xc5\xb3 lauk\xc5\xb3 laboratorija, Telekomunikacij\xc5\xb3 mokslo centras.'